News Update: ความมั่นใจหุ้นเทคจีนกลับมาแล้ว หลังหลีกเลี่ยงการเพิกถอนจากสหรัฐฯ ได้ ด้านรัฐบาลจีนเตรียมออกนโยบายหนุน - FINNOMENA
ความมั่นใจในหุ้นเทคโนโลยีจีนกลับมาแล้ว เนื่องจากบริษัทจีนสามารถหลีกเลี่ยงการเพิกถอนจากตลาดหุ้นสหรัฐฯ​ ได้ รวมถึงคำมั่นของรัฐบาลจีนที่บอกว่าจะออกนโยบายมาสนับสนุน
21 ธ.ค. 2565

ความมั่นใจในหุ้นเทคโนโลยีจีนกลับมาแล้ว เนื่องจากบริษัทจีนสามารถหลีกเลี่ยงการเพิกถอนจากตลาดหุ้นสหรัฐฯ ได้ รวมถึงคำมั่นของรัฐบาลจีนที่บอกว่าจะออกนโยบายมาสนับสนุน
เมื่อสัปดาห์ที่แล้ว คณะกรรมการกำกับดูแลการบัญชีของบริษัทมหาชนของสหรัฐฯ (PCAOB) ระบุว่า สามารถเข้าถึงการตรวจสอบและสอบสวนบริษัทจีนได้อย่าง ‘เต็มที่’ เป็นครั้งแรก หลังจากที่รัฐบาลจีนอนุญาตให้สหรัฐฯ เข้าถึงข้อมูลบริษัทได้ในเดือน ส.ค.
ก่อนหน้านี้ บริษัทเทคโนโลยีของจีนมากกว่า 100 แห่ง เช่น Alibaba, Baidu และ JD เผชิญความเสี่ยงที่จะถูกถอดออกจากตลาดหุ้นสหรัฐฯ ในปี 2024 หากผู้ตรวจสอบของ PCAOB ไม่สามารถเข้าถึงข้อมูลบริษ้ทได้
Brendan Ahern หัวหน้าฝ่ายการลงทุนของ KraneShares กล่าวกับ CNBC ว่า นี่จะทำให้นักลงทุนสถาบันกลับมา เพราะก่อนหน้านี้มีความกังวลอย่างมากเกี่ยวกับประเด็นการเพิกถอนหลักทรัพย์ ซึ่งเป็นสาเหตุที่ทำให้สถาบันต่างๆ ไม่เคลื่อนไหว
ข้อมูลของคณะกรรมาธิการทบทวนเศรษฐกิจและความมั่นคงสหรัฐและจีน ณ วันที่ 30 ก.ย. มีบริษัทจีน 262 แห่งจดทะเบียนในตลาดหุ้นสหรัฐฯ มีมูลค่าตลาดรวม 7.75 แสนล้านดอลลาร์
Brendan Ahern กล่าวว่า เมื่อความเสี่ยงดังกล่าวหายไปตามประกาศของ PCAOB เงินทุนจะไหลกลับเข้ามา ยักษ์ใหญ่ด้านอินเทอร์เน็ตเหล่านี้เป็นสิ่งที่ผู้คนต้องการลงทุนเมื่อพูดถึงจีน แต่เขาเตือนว่านี่ยังเป็นช่วงเริ่มต้นในการกลับมา
นอกจากนี้ยังมีประเด็นการสนับสนุนด้านนโยบายที่จะช่วยกระตุ้นการเติบโตให้กับบริษัทเหล่านี้ โดยเมื่อสัปดาห์ที่แล้ว จีนให้คำมั่นว่าจะเพิ่มการบริโภคภายในประเทศในปีหน้า
Brendan Ahern เสริมว่า ปี 2023 จะได้เห็นการสนับสนุนด้านนโยบายจากรัฐบาลมากมาย เช่น การเพิ่มการบริโภคภายในประเทศ เนื่องจากประมาณ 25% ของยอดค้าปลีกทั้งหมดมาจากบริษัทต่างๆ ดังนั้นรัฐบาลจีนต้องการบริษัทอินเทอร์เน็ตเหล่านี้จริงๆ
อ้างอิง: https://www.cnbc.com/2022/12/21/investments-could-flow-back-into-china-as-companies-avoid-us-delisting.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นเทคโนโลยี
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA